CELEX: 32022D0482
Language: hu
Date: 2022-03-16 00:00:00
Title: A Bizottság (EU) 2022/482 végrehajtási határozata (2022. március 16.) a „Fur Free Europe” („Szőrmementes Európa”) elnevezésű európai polgári kezdeményezésnek az (EU) 2019/788 európai parlamenti és tanácsi rendelet szerinti nyilvántartásba vétele iránti kérelemről (az értesítés a C(2022) 1530. számú dokumentummal történt) (Csak az angol nyelvű szöveg hiteles)

2022.3.25.   
               
               
                  HU
               
               
                  Az Európai Unió Hivatalos Lapja
               
               
                  L 98/82
               
            
         A BIZOTTSÁG (EU) 2022/482 VÉGREHAJTÁSI HATÁROZATA
         (2022. március 16.)
         a „Fur Free Europe” („Szőrmementes Európa”) elnevezésű európai polgári kezdeményezésnek az (EU) 2019/788 európai parlamenti és tanácsi rendelet szerinti nyilvántartásba vétele iránti kérelemről
         
            
               (az értesítés a C(2022) 1530. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai polgári kezdeményezésről szóló, 2019. április 17-i (EU) 2019/788 európai parlamenti és tanácsi rendeletre (1) és különösen annak 6. cikke (2) és (3) bekezdésére,
         mivel:
         
                     (1)
                  
                  
                     A Bizottsághoz 2022. január 25-én benyújtották a „Szőrmementes Európa” (Fur Free Europe) elnevezésű európai polgári kezdeményezés nyilvántartásba vétele iránti kérelmet.
                  
               
                     (2)
                  
                  
                     A kezdeményezés célkitűzései a szervezők által a kezdeményezés mellékletében megfogalmazottak szerint a következők: „az egész EU-ra kiterjedő tilalom elérése a következők tekintetében: a) állatok tartása és leölése kizárólag vagy elsősorban prém előállítása céljából; b) haszonállatok prémjének és az ilyen prémet tartalmazó termékeknek a forgalomba hozatala az EU piacán”.
                  
               
                     (3)
                  
                  
                     A melléklet és egy további dokumentum további részleteket tartalmaz a kezdeményezés tárgyáról, célkitűzéseiről és hátteréről, és részletesen ismerteti a prémelőállítás céljából történő állattenyésztés megszüntetését támogató okokat. A szervezők állítása szerint a prémelőállítás céljából történő állattenyésztés jellegénél fogva kegyetlen, mivel a prémelőállítás céljából tartott állatok túlnyomó többsége továbbra is alapvetően vadon élő állat, az uniós polgárok egyértelmű többsége pedig támogatja a prémelőállítás céljából történő állattenyésztés betiltását. A prémelőállítás céljából történő állattenyésztés kockázatot jelent az állati és emberi egészségre, valamint az őshonos biológiai sokféleségre. A szervezők hivatkoznak néhány tagállam azon kezdeményezéseire, amelyek a prémelőállítás nemzeti szintű felszámolására irányulnak. Ugyanakkor ezek a nemzeti eltérések az Unió belső piacának torzulásához vezetnek, és ez véleményük szerint indokolja az EUMSZ 114. cikke szerinti, teljes uniós szintű tilalmat. Állításuk szerint a tenyésztésből származó prém és az ilyen prémet tartalmazó termékek forgalmazását nem szabad engedélyezni az Unióban.
                  
               
                     (4)
                  
                  
                     A prémelőállítás céljából történő állattenyésztés és a prémkereskedelem uniós szintű betiltására irányuló kezdeményezés célkitűzéseit illetően, amennyiben azok célja a belső piac működésének javítása, a Bizottság hatáskörrel rendelkezik arra, hogy az EUMSZ 114. cikke alapján jogi aktusokra irányuló javaslatokat terjesszen elő. Ezen túlmenően, ami a prémelőállítás céljából történő állattenyésztés uniós szintű tilalmának elérésére irányuló célkitűzést illeti, az EUMSZ 43. cikkének (2) bekezdése alapján a Szerződések végrehajtása céljából uniós jogi aktus fogadható el a közös agrárpolitika célkitűzéseinek megvalósításához szükséges rendelkezések tekintetében.
                  
               
                     (5)
                  
                  
                     A fenti okokból a kezdeményezés egyetlen része sem esik nyilvánvalóan a Bizottság azon hatáskörén kívül, hogy a Szerződések végrehajtása céljából uniós jogi aktusra irányuló javaslatot terjesszen elő.
                  
               
                     (6)
                  
                  
                     Ez a következtetés nem érinti annak vizsgálatát, hogy a Bizottság fellépéséhez szükséges konkrét tényszerű és érdemi feltételek – beleértve az arányosság és a szubszidiaritás elvének való megfelelést, továbbá az alapvető jogokkal való összeegyeztethetőséget – ebben az esetben teljesülnének-e.
                  
               
                     (7)
                  
                  
                     A szervezői csoport megfelelő bizonyítékot szolgáltatott arra vonatkozóan, hogy a kezdeményezés megfelel az (EU) 2019/788 rendelet 5. cikkének (1) és (2) bekezdésében meghatározott követelményeknek, és az említett rendelet 5. cikke (3) bekezdésének első albekezdésével összhangban kijelölte a kapcsolattartó személyeket.
                  
               
                     (8)
                  
                  
                     A kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az Európai Unióról szóló szerződés 2. cikkében foglalt értékeivel és az Európai Unió Alapjogi Chartájában rögzített jogokkal.
                  
               
                     (9)
                  
                  
                     A „Szőrmementes Európa” (Fur Free Europe) elnevezésű kezdeményezést ezért nyilvántartásba kell venni,
                  
               
                     (10)
                  
                  
                     Az a következtetés, hogy a nyilvántartásba vételnek az (EU) 2019/788 rendelet 6. cikke (3) bekezdése szerinti feltételei teljesülnek, nem jelenti azt, hogy a Bizottság bármilyen módon megerősítené a kezdeményezés tartalmának ténybeli helytállóságát, ami a kezdeményezés szervezői csoportjának kizárólagos felelőssége. A kezdeményezés tartalma csak a szervezői csoport véleményét fejezi ki, és semmilyen módon nem tükrözi a Bizottság álláspontját,
                  
               ELFOGADTA EZT A HATÁROZATOT:
         
            1. cikk
            A „Szőrmementes Európa” (Fur Free Europe) elnevezésű európai polgári kezdeményezés nyilvántartásba vételre kerül.
         
         
            2. cikk
            E határozat címzettje a „Szőrmementes Európa” (Fur Free Europe) elnevezésű javasolt polgári kezdeményezés szervezői csoportja, amelyet kapcsolattartó személyként Elise FLEURY és Agnese MARCON képvisel.
         
         
            Kelt Brüsszelben, 2022. március 16-án.
            
               
                  a Bizottság részéről
               
               Věra JOUROVÁ
               
                  alelnök
               
            
         
         
            (1)  HL L 130., 2019.5.17., 55. o.